《偈颂九首》
宋代·释玿

垦土诛茆作佛宫，栽田博饭与君同。
梦中十载因缘尽，又拄乌君过别峰。
临岐一句如何说，此去平分江上月。
千里同风事宛然，云山虽别何曾别。
别不别，鹭鸶飞入寒江雪。
与麽文彩，甚生标格。
直下承当，迥超言默。

作者简介：释玿，号石庵。历住白云寺、鼓山寺。为南岳下十七世，蒙庵思岳禅师法嗣。有《石庵玿和尚语》，收入《续古尊宿语要》卷五。事见本《语录》。今录诗四十首。